Ir-Regolament tal-kummissjoni (KE) Nru 592/2004
tat-30 ta’ Marzu 2004
li jemenda r-Regolament (KE) Nru 998/2003 tal-Parlament Ewropew u tal-Kunsill fir-rigward tal-listi ta’ pajjiżi u territorji
(Test b’relevanza tal-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva (KE) 998/2003 tal-Parlament Ewropew u tal-Kunsill tas-26 ta’ Mejju 2003 dwar il-ħtiġijiet tas-saħħa ta’ l-annimali applikabbli għall-moviment mhux kummerċjali ta’ l-annimali tad-djar u li jemenda d-Direttiva tal-Kunsill 92/65/KEE [1], u partikolarment l-Artikoli 10 u 21 tagħha,
Billi:
(1) Ir-Regolament (KE) Nru 98/2003 jistabbilixxi il-ħtiġijiet tas-saħħa ta’ l-annimali applikabbli għall-moviment mhux kummerċjali ta’ l-annimali tad-djar u tar-regoli applikabbli dwar il-verifiki ta’ tali movimenti.
(2) Permezz tar-Regolament (KE) Nru 98/2003 lista ta’ pajjiżi terzi għandha tkun imħejjija qabel it-3 ta’ Lulju 2004. Sabiex ikun inkluż fil-lista, pajjiż terz għandu juri l-istatus tiegħu dwar ir-rabbja u li huwa jkun konformi ma ċerti kondizzjonijiet li jirrigwardjaw in-notifika, il-monitoraġġ, is-servizzi veterenarji, il-prevenzjoni u l-kontroll tar-rabbja u r-regolammenti rigward il-vaċċini.
(3) Sabiex ikun evitat tfixkil bla bżonn fil-movimenti ta’ l-annimali tad-djar, u sabbiex ikun imħolli żmien biż-żejjed għall-pajjiżi terzi li jipprovdu garanziji addizzjonali, meta meħtieġ, huwa xieraq li tkun stabbilita lista proviżorja ta’ pajjiżi terzi. Dik il-lista għandha tkun ibbażata fuq l-informazzjoni disponibbli permezz ta’ l-Uffiċċju tal-Mard Epiżootiku (OIE/UME - Organizzazzjoni Dinjija għas-Saħħa ta’ l-Annimali), tar-riżultati ta’ l-ispezzjonijiet imwettqa, mill-Uffiċċju ta’ l-Ikel u l-Veterinerija tal-Kummissjoni, fil-pajjiżi terzi kkonċernati u ta’ l-informazzjoni miġbura mill-Istati Membri.
(4) Il-lista proviżorja ta’ pajjiżi terzi għandha tinkludi l-pajjiżi li huma ħielsa mir-rabbja u tal-pajjiżi li fir-rigward tagħhom ir-riskju tar-rabbja li tidħol fil-Komuni bħala riżultat tal-movimenti mit-territorji tagħhom tkun instabet li ma hix għola milli mir-riskju assoċċjat mal-movimenti bejn l-Istati Membri.
(5) Ir-Reġolament (KE) Nru 998/2003 għandu għalhekk ikun emendat kif xieraq. Fl-interessi taċ-ċarezza, il-lista ta’ pajjiżi u territorji stabbilita f’dak ir-Regolament għandha tkun mibdula fl-intier tagħha.
(6) Il-miżuri li hemm provvediment dwarhom f’dan ir-Regolament huma b’konformità ma l-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali,
ADOTTAT DAN IR-REGOLAMENT:
Artikolu 1
L-Anness II tar-Regolament (KE) Nru 998/2003 huwa mibdul bl-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Għandu jibda japplika mit-3 ta’ Lulju 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, it-30 ta’ Marzu 2004.